SAN FERNANDO CITY, La Union - Nagsagaba iti pannakadundunor ti luppo iti masikog a babai kalpasan a nadungpar ti nagluganan daytoy a motorsiklo idiay Naguilian, La Union.
Nabigbig iti biktima a ni Agnes Eschoco, 27, residente ti Brgy. Dallipaoen.
Maibasar iti police report, agturturong iti laud a direksiyon ti motorsiklo a nagluganan ti biktima kasaruno ti tricycle ti respondent driver a ni Christopher Aratasultan.
Maipagarop a kellaat a dinungpar ti tricycle ti kutit ti motorsiklo a makagapu iti pannakadundunor iti luppo ti balasang.
Dagus a naglibas ti respondent driver kalpasan ti insidente ngem nakimmeg met laeng daytoy kalpasan ti follow up operation dagiti otoridad ken naduktalan a nakainom daytoy.
ilo_Latn ilo_Latn ilo_Latn ilo_Latn ilo_Latn